



**AKTIVNOST „PČELA – ZEMALJSKI JUNAK“**

Poštovani,

Europska komisija je ovu godinu proglasila Godinom mladih diljem Europske unije, te će središnja proslava Dana Europe, u Hrvatskoj, 9. svibnja o.g. također biti posvećena mladima i aktivnostima mladih. Radi se o cjelodnevnom događanju koje je otvorenog karaktera, pa osim pozvanih gostiju dolaze i svi zainteresirani iz široke javnosti. Mjesto događanja u Zagrebu, će biti naknado utvrđeno. Prvotno je sjedište događanja trebao biti Tehnički muzej, no došlo je do određene promjene pa ćemo naknadno znati i tu informaciju.

Na natječaju Predstavništva EK koji je bio namijenjen mladima od 16 do 27 godina, a odnosio se na osmišljavanje koncepta središnje proslave Dana Europe, izjednačeno su s istim brojem bodova pobijedili: tim ekonomista Srednje škole Zabok i tim studenata Ekonomskog fakulteta u Zagrebu.

Pripala nam je čast, a ujedno i odgovornost prihvatiti se organizacije ukupno 6 različitih aktivnosti, a jedna od njih je i „PČELA – ZEMALJSKI JUNAK“. **Cilj nam je promoviratipčelarstvo kao hobi i kaoprofesionalni put mladih ljudi, te ulogu i značaj pčele za bioraznolikost te na opstanak čovjeka.**

**Cijelu priču bismo povezali i s projektom Ministarstva poljoprivrede „Medni dan“** za prvašiće osnovnih škola i s **kampanjama vaše nevladine organizacije**. Fascinira nas način na koji djelujete s ciljem zaštite okoliša i ugroženih životinjskih vrsta. Koncept donacija i udomljavanja za koji smatramo vrlo poticajnim sigurno privlači prave zaljubljenike u prirodu i životinje i pridonosi osvještavanju čovjeka o važnoj činjenici da nismo sami na ovom svijetu, da ovisimo o mnogim vrstama i da im dugujemo brigu, zaštitu i zahvalnost. Apsolutno se slažemo s nastojanjima da se čovjeku ukaže na to da svojim postupcima može napraviti puno lošega, no i još više dobroga, uz volju, trud i žrtvu.

Voljeli bismo da nam pomognete u tome prijedlogom aktivnosti koje se mogu provesti na zadovoljstvo svih (**ukoliko imate gotovih lijepih prezentacija, video uradaka ili plakata, letaka i brošura**, za nas su dobrodošli). Iskoristit ćemo ih na najbolji mogući način tijekom uređenja prostora namijenjenog za tu aktivnost.

Osim toga, **veselili bismo se kada biste prihvatili naš poziv i partnerski nastupili s nama na samom događanju. Možete podijeliti svoja iskustva s gostima i posjetiteljima: edukativnim radionicama, atraktivnim kvizovima ili igrama (imate punu slobodu u svemu tome)**. Nama odgovara da dio bude svakako usmjeren na ulogu i zaštitu pčela, no nemamo apsolutno ništa protiv toga da ukažete na ostale trenutne i kontinuirane aktivnosti i kampanje. Na taj način možete još više vaše napore učiniti vidljivijima javnosti, a mi ćemo vam u tome pomoći. Spremni smo s vama razraditi sve što treba.

U ovom trenutku ne znamo točno vrijeme predviđeno za taj dio aktivnosti i za prostor, no čim od Predstavništva Europske komisije dobijemo povratnu informaciju, mi ćemo vam javiti sve detalje, ukoliko prihvatite ovaj odgojno-obrazovni izazov. Isto tako, željeli bismo i nakon toga s vama nastaviti suradnju, kao Regionalni centar kompetencija u turizmu i ugostiteljstvu.

Vjerujemo da ćete u suradnju s nama ući otvorenog srca i uma te širom otvorene duše. U privitku šaljemo i letak, a povratno nas možete kontaktirati na mailove: marijadlesk32@gmail.com te timsanjajiostvari@gmail.com te na broj telefona mentorice tima, prof. Dlesk, 099/69-36-671.

Unaprijed se zahvaljujemo i s veseljem očekujemo zajedničko planiranje aktivnosti za 9. svibnja u Zagrebu.

Pratite nas i na Tik Tok te Instagram profilu: **@2022yearofyouth na obje društvene mreže.**

#**šeraj** – **lajkaj** – **i pridruži se#**

SREDNJA ŠKOLA ZABOK - ZABOK

Mentorica tima „Sanjaj & ostvari“

Marija Dlesk, dipl. oec., prof. savjetnik